b'\n_START_ARTICLE_\nEvropsko \xc5\xbeensko prvenstvo v nogometu\n_START_SECTION_\nZa\xc4\x8detki\n_START_PARAGRAPH_\nNeuradni \xc5\xbeenski evropski turnirji reprezentanc so potekali v Italiji leta 1969 in 1979 (zmaga za Italijo in Dansko). Do leta 1982 ni bilo nato nobenega formalnega mednarodnega turnirja ve\xc4\x8d._NEWLINE_Vse se je za\xc4\x8delo s prvim evropskim tekmovanjem za \xc5\xbeenske leta 1984 z zmago \xc5\xa0vedske. Norve\xc5\xa1ka je zmagala na turnirju leta 1987. Od takrat dalje pa na prvenstvu prevladuje Nem\xc4\x8dija, ki je dobila osem od devetih prvenstev, le leta 1993 je niz prekinila Norve\xc5\xa1ka. Z zmago leta 2013 je Nem\xc4\x8dija osvojila \xc5\xbee svoj \xc5\xa1esti naslov po vrsti.\n_START_SECTION_\n\xc5\xa0iritev\n_START_PARAGRAPH_\nTurnir je na za\xc4\x8detku \xc5\xa1tel le \xc5\xa1tiri ekipe. Prvenstvo 1997 je bilo prvo, kjer je igralo \xc5\xbee osem ekip. Tretja \xc5\xa1iritev ekip se je zgodila 2009, ko je sodelovalo 12 ekip. Od leta 2017 dalje bo na prvenstvu igralo 16 ekip.'